на територията на държавата членка, но са сертифицирани от компетентния орган на друга държава членка или от Агенцията, както е договорено между тези органи;
 (7)
 оценката и уведомяването на Агенцията относно AltMOC, предложени от доставчиците на услуги и оценката на AltMOC, използвани от самия компетентен орган;
 (8)
 съответствието на доставчиците на услуги с приложимите изисквания на настоящия регламент след издаването на сертификата или, когато е приложимо, подаването на декларация, включително докладите от всички одити, обхващащи констатациите, коригиращите действия и датата на приключване на действията и забележките, както и други записи във връзка с безопасността;
 (9)
 предприети мерки за правоприлагане;
 (10)
 информация за безопасността, указания по безопасност и последващи мерки;
 (11)
 използването на разпоредбите за гъвкавост в съответствие с член 14 от Регламент (ЕО) No 216/2008.
 б)
 Компетентният орган поддържа списък на всички издадени сертификати на доставчици на услуги и получени декларации от такива доставчици.
 в)
 Всички документи се съхраняват минимум 5 години след изтичане на срока на валидност на сертификата или на оттегляне на декларацията в съответствие с приложимото законодателство за защита на данните.
 ПОДЧАСТ В — НАДЗОР, СЕРТИФИЦИРАНЕ И ПРАВОПРИЛАГАНЕ (ATM/ANS.AR.C)
 ATM/ANS.AR.C.001 Наблюдение на равнището на безопасност
 а)
 Компетентните органи редовно следят и оценяват равнището на безопасност на доставчиците на услуги под техен надзор.
 б)
 Компетентните органи използват резултатите от наблюдението на равнището на безопасност по-специално в рамките на осъществявания от тях надзор, основан на риска.
 ATM/ANS.AR.C.005 Сертифициране, деклариране и проверка на съответствието на доставчиците на услуги с изискванията
 а)
 В рамките на точка ATM/ANS.AR.B.001, буква a), точка 1 компетентният орган установява процес за проверка на:
 (1)
 спазването от доставчиците на услуги на приложимите изисквания, посочени в приложения III—XIII, и на приложимите условия към сертификата преди издаването му. Сертификатът се издава в съответствие с допълнение 1 към настоящото приложение;
 (2)
 спазването на всички задължения във връзка с безопасността, посочени в акта за определяне, издаден в съответствие с член 8 от Регламент (ЕО) No 550/2004;
 (3)
 продължаващото спазване на изискванията, приложими за доставчиците на услуги, намиращи се под негов надзор;
 (4)
 изпълнението на целите за безопасност, изискванията за безопасност и други условия по безопасността, определени в декларациите за проверка на системите, включително всички съответни декларации за съответствие или годност за употреба на съставни части на системите, издадени съгласно Регламент (ЕО) No 552/2004;
 (5)
 изпълнението на указанията по безопасност, коригиращи действия и мерки за правоприлагане.
 б)
 Процесът, посочен в буква а), трябва:
 (1)
 да бъде основан на документирани процедури;
 (2)
 да е подкрепен с документация, специално предназначена да осигури на съответния персонал насоки за изпълнението на техните задачи, свързани със сертифицирането, надзора и правоприлагането;
 (3)
 да указва на съответната организация резултатите от дейностите по сертифициране, надзор и правоприлагане;
 (4)
 да се основава на одити, прегледи и инспекции, извършени от компетентния орган;
 (5)
 по отношение на сертифицираните доставчици на услуги — да осигурява на компетентния орган доказателства, необходими за обосноваване на по-нататъшни действия, включително мерки, посочени в член 9 от Регламент (ЕО) No 549/2004, член 7, параграф 7 от Регламент (ЕО) No 550/2004 и членове 10, 25 и 68 от Регламент (ЕО)